钦定古今图书集成/明伦汇编/闺媛典/第304卷 > 皇清三十七 > 强恕妻胡氏
## 钦定古今图书集成/明伦汇编/闺媛典/第304卷 > 皇清三十七 > 强恕妻胡氏

按《凤翔县志》：“胡氏，庠生强恕妻。嫁未二年，恕病亡，氏年十九，朴实端庄，不修容貌。有妊方五月，及期生男。翁以氏少，恐难坚守，欲觅乳保抚孙，令氏改嫁。氏知，吁天自誓，之死靡他，妯娌四人，氏为冢妇。凡中馈劳苦之事，以身先之，事继姑甚勤。姑独钟爱氏，而妯娌亦无间言。抚孤送学读书继父志，远迩称贤。”